AFRIKAANSE OPSOMMING: Die feit dat inligtingsbestuur 'n noodsaaklike deel geword het in sport organisasies en aktiwiteite is 'n weerspieeling van 'n algemene tendens in die moderne, informasie-gedrewe samelewing. Die ingewikkeldheid van groot, multi-sport byeenkomste - "mega-games" - soos die Olimpiese Spele en die Gemeenskapspele vereis 'n hoe standaard van inligtingsbestuur om te verseker dat sulke byeenkomste glad verloop. Dieselfde geld in die geval van die bestuur van die nasionale spanne wat daaraan deelneem. In hierdie tesis word 'n inligtingbestuursmodel ontwikkelom sekere tipes inligting van verskillende sportbyeenkomste en nasionale sportspanne te bestuur. Die model is geskoei op twee konseptueie raamwerke: Intellekteuie kapitaal, en tweedens die inligtingsbestuursiklus. Die model word getoets deur middel van 'n aantal gevallestudies waartydens 'n besondere inligtingstelsel gebruik is on sportspanne en byeenkomste se inligting mee te bestuur. Die mate waartoe die inligtingbestuurstelsel effektief geimplementeer is word ge-evalueer en die resultate gebruik om die korrektheid en akkuraatheid van die model te meet. Ten slotte word voorstelle gemaak oor hoe die model verbeter kan word in die lig van die gevallestudiebevindinge, en wat die moontlike toekomstige rol van inligtingsbestuur by sportbyeenkomste kan wees in lig van die bevindinge.